Η **Ηλέκτρα Νάτσιος (Elektra Natchios)** είναι φανταστική ηρωίδα που εμφανίζεται στα βιβλία κόμικ αμερικανικού τύπου που εκδίδει η εταιρεία Marvel Comics. Δημιούργημα του Φρανκ Μίλλερ, ο χαρακτήρας της πρωτοπαρουσιάστηκε στο τεύχος *Daredevil* #168 (Ιανουάριος 1981). Μονοπωλεί το ερωτικό ενδιαφέρον του υπερήρωα πρωταγωνιστή Daredevil, αλλά η βίαιη φύση της και η ζωή του μισθοφόρου που έχει διαλέξει τους χωρίζουν.

Πρόκειται για έναν πολύ καλά εκπαιδευμένο δολοφόνο ελληνικής καταγωγής που έχει επιλέξει ως σήμα κατατεθέν της να κραδαίνει ένα ζευγάρι λεπίδες σάι (παραδοσιακό ιαπωνικό όπλο). Η Ηλέκτρα είναι ένα από τα πλέον δημοφιλή δημιουργήματα του κομίστα Φρανκ Μίλλερ, αλλά οι επόμενοι σεναριογράφοι αναγκάστηκαν να τη χρησιμοποιήσουν με διφορούμενο τρόπο λόγω περιορισμών που η Marvel Comics είχε επιβάλει μετά από συμφωνία με τον Μίλλερ να μη γίνει ουσιαστική χρήση (και ανάσταση) του χαρακτήρα της χωρίς την άδεια του συγγραφέα. Έχει επίσης παρουσιαστεί ως βοηθητικός χαρακτήρας του Wolverine των X-Men, καθώς και σε άλλες σειρές και μίνι σειρές και μεταφορές τους στη μεγάλη οθόνη.

Η Ηλέκτρα είχε την 22η κατάταξη στους Οδηγούς Αγορών Κόμικς ανάμεσα στη λίστα των 100 πιο Σέξυ Ηρωίδων των Κόμικς. Ο Μίλλερ είχε αρχικώς βασίσει το χαρακτήρα της εμφανισιακά στη Λίσα Λύον, μια γυναίκα μπόντυ-μπίλντερ.

Στη ταινία του 2003 *Daredevil* και στη ταινία που ακολούθησε το 2005 με τίτλο *Elektra*, το χαρακτήρα της Ηλέκτρας τον υποδύθηκε η ηθοποιός Τζένιφερ Γκάρνερ. Η ηθοποιός Έλοντυ Γιουνγκ υποδύεται το χαρακτήρα στη δεύτερη σεζόν της σειράς του Netflix με τίτλο *Daredevil* και στη σειρά *The Defenders*, που διαδραματίζονται στο Κινηματογραφικό Σύμπαν της Marvel.

Ιστορία εκδόσεων
----------------

Δημιουργήθηκε από τον Φρανκ Μίλλερ, και εμφανίζεται για πρώτη φορά στο τεύχος *Daredevil* #168 (Ιανουάριος 1981). Η αρχική πρόθεση του Μίλλερ για αυτό το τεύχος, που ουσιαστικά ήταν μια συμπληρωματική ιστορία, ήταν ότι η παρθενική εμφάνιση της Ηλέκτρας θα ήταν κι η μοναδική της, αντ'αυτού όμως έγινε ένας από τους κακούς που παρουσιάζονταν επαναλαμβανόμενα στον *Daredevil,* μέχρι το θάνατο της στο τέλος #181 τον Απρίλιο του 1982. Λίγο καιρό μετά αναστήθηκε, αλλά η τροπή της ιστορίας δινότανε με τέτοιο αφηγηματικό τρόπο που υπονοούσε ότι ο Daredevil κι εκείνη δεν θα συναντιούνταν ποτέ ξανά.

Μετά από απουσία μιας δεκαετίας, επανεμφανίστηκε στα τεύχη #324-327 του *Daredevil* (Ιανουάριος-Απρίλιος1994), και αμέσως μετά σε μια μικρής έκτασης εμφάνιση ως βοηθητικός χαρακτήρας στο τεύχος *Wolverine* (*Wolverine*, τεύχη #100-106). Ο συγγραφέας του *Daredevil*Ντ.Τζ.Τσίτσεστερ αφηγήθηκε πώς εκείνος και ο συντάκτης Ραλφ Μάτσιο είχαν [...]

> «συμμαχήσει στην ιδέα [του να επανέλθει η Ηλέκτρα] αρκετά ανάλαφρα, λίγο εδώ λίγο εκεί, αλλά κανείς μας δεν ήθελε να το κάνει να φαίνεται σαν τρικ. Στις σπάνιες περιπτώσεις που μου δινότανε η ευκαιρία να τη χρησιμοποιήσω με έννομα μέσα, ο Ραλφ δεν είχε πρόβλημα. Όσο όμως μαζεύαμε τις δυνάμεις μας για να δούμε τί θα γίνει στο τεύχος «Πτώση από την Επιείκεια» (Fall From Grace), ο Ραλφ είχε μια αναλαμπή, λέγοντας «Τί θα γινότανε αν φέρναμε πίσω την Ηλέκτρα;» -- κι αυτό φάνηκε να είναι το χαμένο κομμάτι του παζλ που ένωνε όλα τα άλλα στο κεφάλι μου, ενώ γινότανε ο σύνδεσμος για να ενωθούν όλα τα άλλα τόσο καλά όσο ενώθηκαν. Στο μυαλό μου, πάντα σε **εκείνη** ανήκει ο τίτλος».
> 
> 

Αυτό όμως εκνεύρισε τον Φρανκ Μίλλερ, ο οποίος ισχυρίστηκε ότι η Marvel του είχε προηγουμένως υποσχεθεί ότι ο χαρακτήρας της δεν θα παρουσιαζόταν σε κάποια έκδοση. Έκτοτε, έχει εμφανιστεί σε δύο επώνυμες σειρές που συνεχίζονται ακόμα, καθώς και διάφορες μίνι σειρές.

Η Ηλέκτρα εμφανίζεται στη σειρά κόμικς *Θάντερμπολτς* (Thunderbolts, 2012) των Ντάνιελ Γουέη και Στηβ Ντίλλον.

Βιογραφία
---------

### Οικογένεια και πρώτα χρόνια

Η Ηλέκτρα γεννήθηκε σε ένα ελληνικό νησί του Αιγαίου Πελάγους  από τον Χιούγκω Κώστας Νάτσιος (Hugo Kostas Natchios) και τη γυναίκα του, Χριστίνα Νάτσιος (Christina Natchios). Είχε έναν μεγαλύτερο αδελφό ονόματι Ορέστης Νάτσιος (Orestez Natchios).

Έχουν δοθεί δύο αντικρουόμενα συμβάντα στην ιστορία της οικογένειας της. Στο τεύχος *Ηλέκτρα: Ρίζα του Κακού* (*Elektra: Root of Evil*, τεύχη #1-4, Μάρτιος-Ιούνιος 1995), η Κριστίνα δολοφονείται από πληρωμένους δολοφόνους που προσέλαβε ο Ορέστης, ενώ στο τεύχος Ηλέκτρα (τόμος 2) #18 (Μάιος 1998), σκοτώνεται από έναν αντάρτη κατά τον Ελληνικό Εμφύλιο Πόλεμο. Τόσο στη μία όσο και στην άλλη περίπτωση, η Ηλέκτρα γεννιέται πρόωρα, λίγο πριν ξεψυχήσει η μητέρα της.

Όταν κατά τα εννέα της χρόνια απαγωγείς θα επιτεθούν στη νεαρή Ηλέκτρα, θα εξοντωθούν από τον Ορέστης, ο οποίος έχει μεγαλώσει και έχει γίνει ικανότατος στις πολεμικές τέχνες, αφού όμως πρώτα εγκατέλειψε τη πατρική εστία. Ο Ορέστης είναι αυτός που θα συμβουλέψει τον πατέρα του ότι η Ηλέκτρα θα πρέπει να πάρει μαθήματα αυτοάμυνας. Κατόπιν ο Χιούγκω προσέλαβε έναν δάσκαλο σενσέι για να της μάθει πολεμικές τέχνες.

Στο τεύχος *Ηλέκτρα: Εκτελεστής* (τεύχος #1, Αύγουστος 1986), η ενήλικη πλέον Ηλέκτρα δεν έχει συγκεκριμένες αναμνήσεις του βιασμού της από τον πατέρα της στα 5 της χρόνια. Μετά από χρόνια ψυχοθεραπείας και θεραπείας με φάρμακα έχει πλέον πειστεί ότι πρόκειται για ψευδή μνήμη, αλλά η αμφιβολία μέσα της παραμένει Η Ηλέκτρα μεγάλωσε μεν κοντά στον πατέρα της, αλλά βαθιά βυθισμένη σε δυσνόητα οράματα και φωνές από το πουθενά. Συχνά αντιδρούσε σε αυτές με τον αυτο-τραυματισμό. Ο πατέρας της τελικά της έστειλε για ψυχοθεραπεία, μέχρι να σταθεροποιηθεί η κατάσταση της. Ήταν όμως αβέβαιο εάν η Ηλέκτρα έγινε πράγματι πιο ευσταθής ή αν απλώς έτσι φαινόταν.

### Δραστηριότητες ως ενήλικη

Ο πατέρας της Ηλέκτρας, Χιούγκω Νάτσιος, τελικά υπηρέτησε ως Έλληνας πρόξενος στις Ηνωμένες Πολιτείες. Έτσι, η 19χρονη Ηλέκτρα φοίτησε στο Πανεπιστήμιο της Κολούμπια, στη Πόλη της Νέας Υόρκης. Εκεί η Ηλέκτρα θα αρχίσει να βλέπει σε προσωπικά ραντεβού τον συμμαθητή της Ματ Μέρντωκ (Matt Murdock).

Ένα χρόνο μετά, η Ηλέκτρα κι ο πατέρας της θα απαχθούν από τρομοκράτες. Μια απόπειρα διάσωσης από τον Ματ θα πάει λάθος, και ο Χιούγκω Νάτσιος θα πέσει νεκρός από πυροβολισμούς. Η Ηλέκτρα χάνει κάθε πίστη και ελπίδα. Εγκατέλειψε το Πανεπιστήμιο και επέστρεψε στη Κίνα για να μελετήσει πολεμικές τέχνες. Ο Στικ, μέλος της φιλανθρωπικής οργάνωσης με τίτλο Το Κάστρο, αναγνωρίζει το σκοτάδι της ψυχής της κι αποπειράται να την εκπαιδεύσει ο ίδιος, αλλά στο τέλος θα διαλέξει να συμμαχήσει με Το Χέρι, μια σέκτα νίντζα μυστικιστών που την εκπαίδευσαν να γίνει εκτελεστής. Εν συνεχεία θα αποκόψει κάθε δεσμό που την ενώνει με εκείνους και έγινε ανεξάρτητος πράκτορας, κι είναι σε αυτό το ρόλο πλέον που η μοίρα θα τη φέρει να συναντήσει ξανά τον Ματ Μέρντωκ που πλέον δρα ως Daredevil. Η ίδια θα νικήσει τον Daredevil κατά τη διάρκεια μιας αποστολής με σκοπό να εκτελέσει τον εγκληματία Αλάρικ Γουώλενκιστ (Alarich Wallenquist). Παρ'όλα αυτά όμως, απέτυχε στην αποστολή της, και ο Daredevil έπρεπε να επέμβει για να τη γλυτώσει από τον Ερικ Σλώτερ (Eric Slaughter), αποκαλύπτοντας της έτσι τη μυστική του ταυτότητα. Αν και το ζευγάρι ένωσε τις δυνάμεις του για να εξοντώσει το Χέρι, δεν ήταν λίγες οι φορές που έρχονταν σε σύγκρουση.

Η Ηλέκτρα πολέμησε το Χέρι δίπλα στον Daredevil και τον Gladiator. Στη συνέχεια έπρεπε να αντιμετωπίσει το νίντζα Κιρίγκι (Kirigi)

Σύντομα μπήκε στη δούλεψη του κυριότερου αρχηγού του οργανωμένου εγκλήματος στη πόλη της Νέας Υόρκης, του Κινγκπιν (Kingpin), και έγινε ο αρχι-εκτελεστής του. Αποπειράθηκε να σκοτώσει τον Daredevil αφού εκείνος προσπάθησε να τη σταματήσει από το να τρομοκρατεί τον Μπεν Ούρικ (Ben Urich). Ο Κινγκπιν τότε της ανέθεσε να σκοτώσει τον συνέταιρο του Ματ Μέρντωκ, τον Φράνκλιν «Φόγκυ» Νέλσον (Franklin "Foggy" Nelson). Οταν ο Νέλσον αναγνώρισε στο πρόσωπο της το κορίτσι του Ματ από τα χρόνια του κολεγίου, εκείνη δεν ήταν πια σε θέση να τον σκοτώσει.

Την Ηλέκτρα τελικά τη μαχαίρωσε θανάσιμα ο Μπούλσαϋ (Bullseye) χρησιμοποιώντας ένα από τα ίδια της τα σάι, σε μια μάχη που έδωσαν για να αποφασιστεί ποιος θα ήταν ο αρχι-εκτελεστής του Κινγκπιν (Kingpin). Η Ηλέκτρα σύρθηκε ως το σπίτι του Daredevil πριν πεθάνει στα χέρια του, ενώ ο Μπούλσαϋ τους παρακολουθούσε, κρυμμένος στο πλήθος που είχε μαζευτεί για να δει τί συμβαίνει. Αργότερα, μέλη του Χεριού έκλεψαν το σώμα της και αποπειράθηκαν να την αναστήσουν. Ο Daredevil, με τη βοήθεια του Στόουν (Stone), μέλος του τάγματος του Στικ, επενέβη, κατορθώνοντας να νικήσει τους νίντζα του Χεριού. Ο Daredevil προσπάθησε με τη σειρά του να επαναφέρει κι ο ίδιος την Ηλέκτρα. Παρ'όλο που η προσπάθεια του απέτυχε, ο αντίκτυπος αυτής της προσπάθειας ήταν να εξαγνιστεί η ψυχή της. Εν συνεχεία, το σώμα της Ηλέκτρας εξαφανίστηκε, όπως και ο ίδιος ο Στόουν.

Μετά από λίγο, ο Στόουν κάπως κατάφερε να αναστήσει την Ηλέκτρα και την έστειλε να βοηθήσει τον X-Man Wolverine, σε μια στιγμή όπου είχε υποχωρήσει σε ζωώδη μορφή, τόσο σε φυσικό όσο και σε πνευματικό επίπεδο. Τον βοήθησε να επανεκπαιδευτεί μέχρι το σημείο όπου μπορούσε να σκεφτεί και να αρθρώνει λέξεις σαν άνθρωπος ξανά, και πέρασε αρκετό χρόνο μαζί του κατόπιν ενώ εκείνος θα επέστρεφε στην πρότερη του κατάσταση, συμπεριλαμβανομένου να τον πάρει μαζί της στην επιστροφή της στη προγονική της εστία.

Λίγο αφού τελείωσε η συνεργασία της με τον Wolverine, αποκαλύφθηκε ότι λίγο αφού αναστήθηκε η Ηλέκτρα από τον Στόουν, η σκοτεινή πλευρά της Ηλέκτρα είχε αποσχιστεί με φυσικό τρόπο από το ίδιο της το  σώμα ως συνέπεια του τελετουργικού που έπραξε ο Daredevil. Αυτό το σκοτεινό της μισό, που αυτοαποκαλείται Έρινυς, πολέμησε την Ηλέκτρα και τελικά σκοτώθηκε από εκείνη, επιτρέποντας έτσι να επιστρέψει το σκοτάδι στη ψυχή της Ηλέκτρα.

Την προσέλαβε ο Νικ Φιούρυ (Nick Fury) για να δολοφονήσει τον Σαντάμ Αμπέντ Ντασάμ (Saddam Abed Dassam), τον ηγέτη του Ιράκ που συνεργαζόνταν με την ΥΔΡΑ, και να επανακτίσει το Κλειδί του Σκορπιού. Ο Φιούρυ τη προσέλαβε με σκοπό να αποφύγει να του καταλογιστούν ευθύνες σε διάφορους πολιτικούς κύκλους ανά την υφήλιο. Στη πορεία η ΥΔΡΑ προσπάθησε να τη προσλάβει, αλλά αρνήθηκε. Εκείνοι τότε εξαπέλυσαν εναντίον της τον Αργυρό Σαμουράι, τον οποίο σκοτώνει, αν και σε άλλα κόμικς φαίνεται να είναι ζωντανός. Όταν τελικά το Κλειδί βρέθηκε στη κατοχή της, αρνήθηκε να το παραδώσει στον Φιούρυ, θεωρώντας ότι δεν θα ήταν σωστό να τον εμπιστευτεί με τόσο μεγάλη δύναμη. Αντ'αυτού προτίμησε να το παραδώσει στον αξιωματικό της αστυνομίας που είχε σκοτώσει τον πατέρα της γιατί το χρέος που είχε απέναντι της θα τον ανάγκαζε να μην την απογοητεύσει.

### Wolverine: Εχθρός του Κράτους

Η Ηλέκτρα εργαζόταν για την Α.Σ.Π.Ι.Δ.Α.

Η ΥΔΡΑ και το Χέρι ένωσαν τις δυνάμεις τους, σκοτώνοντας διάφορους ήρωες και ανασταίνοντας τους ως πειθήνια όργανα τους, συμπεριλαμβανομένου και του Wolverine των X-Men, ο οποίος έγινε η φονική τους μηχανή. Βασιζόμενη στη σχέση της με τον Λόγκαν και στους δεσμούς της με το Χέρι, ο Νικ Φιούρυ προσέλαβε την Ηλέκτρα για να ηγηθεί της αποστολής, πληρώνοντας την καθ'υπερβολή το ποσό των 200,000 δολ. ποσό μεγαλύτερο (για την εποχή) από τον ετήσιο μισθό του Προέδρου των Ηνωμένων Πολιτειών. Έριξε το βάρος της στο να προσπαθήσει να σταματήσει τον Wolverine από το να σκοτώσει άλλους, καθώς και στο να τον βοηθήσει να βρει τον παλιό του εαυτό. Κατά τη διάρκεια ενός καβγά με το Χέρι, η Ηλέκτρα σκοτώθηκε και αναστήθηκε ως πολεμιστής του Χεριού, ενώ τελικά έγινε αρχηγός τους. Μαζί με τον X-Man Νόρθσταρ (Northstar) και άλλους υπερήρωες που σκοτώθηκαν και αναστήθηκαν από το Χέρι, η Ηλέκτρα στράφηκε εναντίον του Νικ Φιούρυ, τραυματίζοντας τον θανάσιμα και προκαλώντας τη καταστροφή ενός ελικομεταφορέα (hellicarrier) της Α.Σ.Π.Ι.Δ.Α.

Χάρη στην Α.Σ.Π.Ι.Δ.Α. ο Wolverine τελικά επανήλθε και ζήτησε εκδίκηση. Κατά τη διάρκεια ενός καβγά με την Ηλέκτρα, του απευθύνθηκε με τηλεπαθητικό τρόπο, χρησιμοποιώντας νέες ιδιότητες που της δόθηκαν από το Χέρι. Εκείνη εξήγησε ότι το να τη σκοτώσει το Χέρι ήταν μέρος ενός σχεδίου που η ίδια είχε εκπονήσει εξ αρχής. Εξήγησε ότι αναστήθηκε από το Χέρι και διείσδυσε στην οργάνωση, κάνοντας τους να πιστεύουν ότι ήταν επιτυχείς στο να την επαναφέρουν ως πολεμιστή που του έχουν κάνει πλύση εγκεφάλου. Του είπε ότι θα κατατρόπωναν Το Χέρι και την ΥΔΡΑ μαζί. Πολέμησαν πολλούς νίντζα και βγήκαν νικητές. Ο Γκόργκον (Gorgon) όμως επιτέθηκε στην Ηλέκτρα, και αδρανοποίησε τις τηλεπαθητικές τις άμυνες, καθιστώντας τον ικανό να διαβάσει τις σκέψεις της και να δει πού βρίσκονταν ο Φιούρυ για να περιποιηθούν τα τραύματα του, ανακαλύπτοντας παράλληλα ότι την είχε προσλάβει το Βατικανό για να τον σκοτώσει. Ο Γκόργκον τηλεμεταφέρθηκε, μαζί με την Ηλέκτρα, για να σκοτώσουν τον Φιούρυ. Όταν έφτασαν εκεί, η Ηλέκτρα διέταξε τους στρατιώτες της Α.Σ.Π.Ι.Δ.Α. να επιτεθούν. Ο Γκόργκον χρησιμοποίησε τις δυνάμεις του στο λαιμό της, εκείνη κατέρρευσε. Ο Wolverine τελικά χρησιμοποίησε τις δυνάμεις του ίδιου του Γκόργκον για να τον νικήσει, στρέφοντας τις εναντίον του.

Σε ένα e-mail προς τη Κίτυ Πράιντ (Kitty Pryde), ο Νικ Φιούρυ της είπε πως η Ηλέκτρα είχε επιβιώσει μεν αλλά αγνοούνταν, και τα ίχνη της είχαν χαθεί μάλλον κάπου στην Ανατολική Ευρώπη, δημιουργώντας τη δική της ομάδα πολιτοφυλακής, που σκόπευε να τη κάνει τη δική της εκδοχή του Χεριού. Επίσης είπε στη Κίτυ ότι η Ηλέκτρα δεν αποτελούσε απειλή, μέχρι στιγμής. Ήταν άγνωστο το πού πραγματικά βρισκόταν η Ηλέκτρα ή ποια ήταν τα σχέδια της, αλλά ήταν κατά τη διάρκεια εκείνης της περιόδου μετά τη καταστροφή του ελικομεταφορέα που την απήγαγαν οι Σκραλς και την αντικατέστησαν με έναν απατεώνα.

### Ο Daredevil και ο Kingpin

Αρνήθηκε να βοηθήσει τον Daredevil με όσα του συνέβαιναν με τον Κίνγκπιν. Ο άρχοντας του υποκόσμου, με αντάλλαγμα την ελευθερία του, πρόσφερε στο FBI επαρκή στοιχεία ότι ο Ματ Μέρντωκ είναι ο Daredevil. []

Αποκαλύφθηκε ότι η Ηλέκτρα είχε στη πραγματικότητα βοηθήσει τον Κίνγκπιν να ανακτήσει όλες τις πληροφορίες που χρειαζόταν από την εποχή που ήταν εχθρός του Daredevil, και επέστρεψε γιατί ένιωσε υποχρεωμένη να βοηθήσει τον Ματ με όσα του είχαν συμβεί και ένιωθε υπόχρεη. Αποκαλύφθηκε από τη Μαύρη Χήρα (Black Widow) ότι η Ηλέκτρα δεν ήταν ο αρχηγός της οργάνωσης Το Χέρι. []

Ο Daredevil ενώνει δυνάμεις με την Ηλέκτρα, τη Μαύρη Χήρα, και τη (νέα) Λευκή Τίγρη μπροστά από το κτίριο που φιλοξενεί τα «Εγγραφα Μέρντωκ» (τα πειστήρια στα οποία αναφέρθηκε ο Κίνγκπιν). Σκόπευαν να ανακτήσουν τα έγραφα πριν καταφθάσει εκεί το FBI, όταν ξαφνικά τους επιτέθηκε ο Μπούλσαϋ. Ο Daredevil και η Ηλέκτρα πολέμησαν τους κακούς και, ύστερα από μια μακριά και αιματηρή μάχη, νίκησαν. Ωστόσο, ο Daredevil ξαφνικά πυροβολήθηκε από τον Πάλαντιν (Paladin), ο οποίος εργαζότανε για λογαριασμό στελεχών του FBI, και έμεινε να αιμορραγεί ακατάσχετα στα χέρια της Ηλέκτρα. Η Ηλέκτρα τότε πήγε τον Ματ στη Νυχτερινή Νοσοκόμα (Night Nurse), αλλά επιμένει να τον θεραπεύσει το Χέρι. Η Μαύρη Χήρα εμφανίζεται και φέρνει αντιρρήσεις. Ενώ η Ηλέκτρα κι η Μαύρη Χήρα πολεμάνε, Το Χέρι θεραπεύει τον Ματ Μέρντωκ. []

Έξω από το γραφείο της Νυχτερινής Νοσοκόμας, μαζεύονταν δημοσιογράφοι και αστυνομικοί. Η Ηλέκτρα τότε πήδηξε από το παράθυρο, μαζί με Το Χέρι, για να οδηγήσει μακριά την αστυνομία και το FBI. Μπλέχτηκε σε καβγά με τον Λουκ Κέιτζ (Luke Cage), και γρήγορα αποχωρεί της σκηνής κατ'εντολή του Ματ. []

Παρακάτω αποκαλύφθηκε ότι αυτή η Ηλέκτρα ήταν στη πραγματικότητα ένας Σκραλ κι όχι η αληθινή Ηλέκτρα.

### Αντικατάσταση από Σκραλ

Η Ηλέκτρα φαίνεται να επανεμφανίζεται, θεωρητικά διεφθαρμένη από Το Χέρι. Σκοτώνει, ανασταίνει, και φυλακίζει τη Μάγια Λόπεζ (Maya Lopez), σκοπεύοντας να τη χρησιμοποιήσει σαν όπλο. Οι Νέοι Εκδικητές (New Avengers) σώζουν τη Λόπεζ και εκείνη στο τέλος μαχαιρώνει την Ηλέκτρα μέχρι θανάτου. Παρ'όλα αυτά, καθώς πεθαίνει, αποκαλύπτεται ότι η «Ηλέκτρα» είναι στη πραγματικότητα ένας μεταμφιεσμένος Σκραλ, κι ότι ο θάνατος του αποδεικνύει ότι οι Σκραλ είναι πλέον αδύνατο να ανιχνευθούν ακόμα κι από τις υπερευαίσθητες αισθήσεις Νέων Εκδικητών όπως οι  Spider-Man, Wolverine, και Doctor Strange. Το σώμα της (δήθεν Ηλέκτρα) θα παραδοθεί στον Iron Man από τη Spider-Woman.

Στο τεύχος Δυνατοί Εκδικητές (*Mighty Avengers)* #16 αποκαλύπτεται ότι η Ηλέκτρα επιλέχθηκε να αντικατασταθεί από έναν σωσία Σκραλ ονόματι Σίρι. Αν και έγινε στόχος πολλών απατεώνων Σκραλ ενώ έμενε στην Ιαπωνία, παρ'όλα αυτά, η Ηλέκτρα πολέμησε και σκότωσε τα περισσότερα από αυτά τα Σκραλ, μεταξύ των οποίων και τον Σίρι, πριν της κλείσουν τα μάτια και τη δείρει σοβαρά ένα Σούπερ Σκραλ, δηλώνοντας έτσι την ικανότητα της Αόρατης Γυναίκας (Invisible Woman) να είναι αόρατη και την οργανική πανοπλία του Κολόσους (Colossus) από ατσάλι. Ενα Σκραλ ονόματι Πέιγκον πήρε τη θέση της Ηλέκτρα από τη στιγμή που ο Σίρι σκοτώθηκε από την Ηλέκτρα. Ο θάνατος του Πέιγκον ήταν «στημένος» εξ αρχής, και λειτούργησε ως ο μεγάλος καταλύτης της πρόθεσης τους να καταλάβουν το κόσμο των υπερηρώων.

Τελικά αποκαλύφθηκε ότι η αληθινή Ηλέκτρα ήταν ζωντανή σε ένα από τα σκάφη των Σκραλ και αυτό έγινε αντιληπτό κατά τη τελική μάχη ανάμεσα στους ήρωες και τα Σκραλ. Ο Iron Man αμέσως διατάζει να τεθεί υπό κράτηση της Α.Σ.Π.Ι.Δ.Α. για το καλό της.

### Χθόνια Βασιλεία

Με το να είναι η μοναδική επιζών αιχμάλωτη των Σκραλ  με εμφανή τα σημάδια πάνω της πειραμάτων και βασανισμού, η Ηλέκτρα βρίσκει τον εαυτό της αποδυναμωμένο από πολλαπλούς τραυματισμούς. Ο Νόρμαν Οσμπορν (Norman Osborn) διατάζει να τη μελετήσουν και να τη παρακολουθούν προκειμένου να αποκτήσουν πληροφορίες ως προς το γιατί έγινε αυτό.  Ο Παλάντιν διεισδύει στο αρχηγείο της οργάνωσης Σ.Φ.Υ.Ρ.Ι. (πρώην οργάνωση Α.Σ.Π.Ι.Δ.Α.) με πρόθεση να σκοτώσει την Ηλέκτρα έναντι 82 εκατομμυρίων δολαρίων. Εκείνη θα υπερισχύσει του Παλάντιν και τελικά θα τον σκοτώσει πνίγοντας τον με το να φτύσει το σπασμένο της δόντι στο λαιμό του. Τον αναγκάζει να της παραδώσει τα κλειδιά του για να διαφύγει. Πριν αποχωρήσει από το κελί της, δολοφονεί τον ανακριτή που τη βασάνισε για να αποσπάσει πληροφορίες. Τελικά καταφέρνει να αποδράσει, αφού πρώτα καταφέρει να αναχαιτήσει αρκετά σημαίνοντα στελέχη της Σ.Φ.Υ.Ρ.Ι. και να φτάσει μέχρι το γραφείο του Ματ Μέρντωκ για να εισβάλει στη κρυψώνα του από προμήθειες πρώτων βοηθειών. Αφού χρειάστηκε να αντιμετωπίσει τον Φόγκυ Νέλσον (Foggy Nelson), καταρρέει μετά από ακατάπαυστη απώλεια αίματος που προκάλεσαν τα τραύματα της.

Η Ηλέκτρα ξυπνάει για να βρει τον εαυτό της δεμένο με χειροπέδες σε ένα νοσοκομειακό κρεβάτι στη κλινική της Νυχτερινής Νοσοκόμας. Η νοσοκόμα εξηγεί ότι χρειάστηκε να περιορίσει την Ηλέκτρα δένοντάς την για το δικό της καλό, αν και ως Νίντζα, της είναι εύκολο να απελευθερωθεί. Η συζήτηση τους θα διακοπεί όταν μια γυναίκα εκτελεστής με το όνομα Νίκο (Nico) θα εισβάλει και θα αποπειραθεί να σκοτώσει και τους δύο. Η Ηλέκτρα θα εκπαραθυρώσει τη Νίκο και μετά θα φορέσει πάλι τα όπλα του νίντζα, ενώ θα πει στη Νυχτερινή Νοσοκόμα ότι θα πρέπει να αποδράσει. Η Ηλέκτρα θα ορμήσει στο δρομάκι και θα παλέψει με τη Νίκο, μόνο και μόνο για να ανακαλύψει ότι και ένας άλλος εκτελεστής με το όνομα Κάρμαϊν (Carmine) θέλει να τη σκοτώσει ως ελεύθερης σκοπευτής από την οροφή ενός κτιρίου. Καταφέρνει να νικήσει τη Νίκο, ενώ παράλληλα ξεφεύγει από τα πυρά του Κάρμαϊν και συγκεντρώνει μερικά στοιχεία από το Νίκο ως προς τους λόγους που τη στοχοποίησαν ως εκτελεστή. Στην οροφή, ο Κάρμαϊν θα δολοφονηθεί από τον Μπούλσαϋ με πρόσχημα τον Χώκαϋ (Hawkeye), που στάλθηκε από τον Νόρμαν Οσμπορν για να εκτελέσει την Ηλέκτρα.

Η Ηλέκτρα ανεβαίνει μέχρι τη ταράτσα του κτιρίου για να αντιμετωπίσει τον τρίτο εκτελεστή, μόνο και μόνο για να αιφνιδιαστεί όταν ανακαλύψει ότι αυτός είναι ο Μπούλσαϋ. Αν και αρχικά είναι διστακτική, παραμένει στη θέση της και αντιμετωπίζει το δολοφόνο της. Οι δύο τους θα αρχίσουν να πολεμάνε όταν η Νίκο καταφέρνει να φτάσει την οροφή για να ελέγξει τον Κάρμαϊν. Ο Μπούλσαϋ θα αποπειραθεί να τη σκοτώσει με ένα φαρμακωμένο τόξο, αλλά θα σωθεί από την Ηλέκτρα (που κατά λάθος θα δεχτεί το δηλητήριο του βέλους στον οργανισμό της στην όλη διαδικασία). Ο Μπούλσαϋ τότε κλωτσάει από το κτίριο τη φαινομενικά ναρκωμένη και ευρισκόμενη σε καταστολή Ηλέκτρα, αλλά εκείνη καταφέρνει να προσγειωθεί με ασφάλεια. Ο Μπούλσαϋ την ακολουθεί και την αντιμετωπίζει στο δρόμο, προσπαθώντας να τη σκοτώσει χρησιμοποιώντας το ίδιο της το σάι, σχεδόν όπως είχε γίνει και με τη πρώτη τους συνάντηση. Παρ'όλα αυτά, η Ηλέκτρα ελίσσεται καλύτερα από εκείνον και τον μαχαιρώνει πισώπλατα χρησιμοποιώντας ένα από τα ίδια του τα βέλη. Η Νίκο, για άλλη μια φορά, διακόπτει τον καβγά, προσπαθώντας να σκοτώσει τον Μπούλσαϋ που τρέπεται σε φυγή, και να αντιμετωπίσει μετά μια βαριά ναρκωμένη κι αβοήθητη Ηλέκτρα. Οι πράκτορες της Σ.Φ.Υ.Ρ.Ι. θα εμπλακούν και αυτοί και θα πυροβολήσουν την Νίκο, αλλά θα τους στήσει ενέδρα και θα τους σκοτώσει ο Wolverine πριν καταφέρουν ν'αποτελειώσουν την Ηλέκτρα.

Αφού διαφύγουν της Σ.Φ.Υ.Ρ.Ι. ο Wolverine θα αποκαλύψει στην Ηλέκτρα πού κρύφτηκε η Νίκο, και η Ηλέκτρα θα προσπαθήσει να αντιμετωπίσει το πρόβλημα κατά πρόσωπο και λύνεται η διαμάχη τους ειρηνικά. Καταφθάνοντας στο τόπο της προστριβής του Μπλάκχωκ (Blackhawk), ανακαλύπτει ότι ο Έιτζεντ Μπράδερς (Agent Brothers), ένας πρώην κατάσκοπος της Α.Σ.Π.Ι.Δ.Α. ήταν αυτός που την επικήρυξε. Ο Μπράδερς υποστηρίζει ότι ήταν υπεύθυνη για τις δολοφονίες εκατοντάδων πρακτόρων της Α.Σ.Π.Ι.Δ.Α. κατά το συμβάν Μπλάκχωκ. Η Ηλέκτρα, που δεν έχει μνήμη του συμβάντος, αρνείται τις κατηγορίες και παροτρύνει τόσο τον Μπράδερς όσο και τη Νίκο να αποχωρήσουν ειρηνικά, υποστηρίζοντας ότι ήταν ο σωσίας της Σκραλ που ήταν υπεύθυνος για το περιστατικό. Παρόλα αυτά, εμφανίζεται τότε ο Νόρμαν Οσμπορν και αποκαλύπτει ότι στη πραγματικότητα η Ηλέκτρα είχε απαχθεί μετά την επίθεση στον ελικομεταφορέα, αν και η ίδια δεν έχει μνήμη του περιστατικού γιατί είχε χρησιμοποιήσει ένα τέχνασμα του νου για να «ξεχάσει» τις ανανήψεις τις και όλα όσα τις αφορούσαν για να αποτρέψουν τους Σκραλ να έχουν πρόσβαση σε εκείνη κατά την απαγωγή της. Ο Νόρμαν προκαλεί, χλευάζοντας την Ηλέκτρα να ανατρέψει αυτό το τέχνασμα, και τελικά η Ηλέκτρα υποχωρεί. Τότε θα τους αποκαλυφθεί ότι η Ηλέκτρα είναι στη πραγματικότητα ένοχη για όσα τη κατηγόρησαν. Στη συνέχεια, θα αποπειραθεί να σκοτώσει τόσο τη Νίκο όσο και τον Μπράδερς.

### Ερυθρός Κωδικός

Η Ηλέκτρα βρέθηκε μπλεγμένη σε ένα περιστατικό με τον Κόκκινο Χαλκ (Red Hulk), των X-Force, μια καινούργια κακιά με το όνομα Κόκκινη Σι-Χαλκ (Red She-Hulk), μια θηλυκή εκδοχή του Κόκκινου Χαλκ, καθώς και μερικούς ακόμα μισθοφόρους όπως ο Ντέντπουλ (Deadpool) και ο Τιμωρός (Punisher).

### Χώρα των Σκιών

Στην ιστορία με τίτλο *Χώρα των Σκιών* (*Shadowland)*, ο Στικ προσπαθεί να πείσει την Ηλέκτρα να τη βοηθήσει να σταματήσει το Χέρι από το να διαφθείρει τον Ματ. Αν και εκείνη αρνείται, γιατί θέλει να γίνει ψυχρόαιμος και αδίστακτος σαν και εκείνη, μόνο και μόνο γιατί του κρατάει κακία. Θα έχει δεύτερες σκέψεις ότι θα γίνει μάρτυρας στην αναμετάδοση όπου ο Daredevil σκοτώνει τον Μπούλσαϋ. Θα ενώσει δυνάμεις με Το Χέρι για να αποκτήσει πληροφορίες σχετικά με το φρούριο της Χώρας των Σκιών για να βοηθήσει τους υπερήρωες να διεισδύσουν. Αργότερα, αφού θα επανενωθεί με Το Χέρι, η Ηλέκτρα θα συναντήσει τον Daredevil και τη Τύφοϊντ Μαίρη (Typhoid Mary) στο τάφο του Μπούλσαϋ όπου σκοπεύουν να τον αναστήσουν. Θα βοηθήσει τους υπερήρωες να μπουν κρυφά στο κτίριο, για να σταματήσουν τον Daredevil από το να αναστήσει τον Μπούλσαϋ. Ξεσπάει καβγάς, κι ενώ η Ηλέκτρα θα προσπαθήσει να πλησιάσει τον Ματ, ο Δαίμων του Χεριού τελικά θα τον καταλάβει. Όταν θα νικήσει όλους τους υπερήρωες, ο Άιρον Φιστ (Iron Fist) θα χρησιμοποιήσει όλη την ενέργεια τσι που έχει στο δαίμονα για να βοηθήσει να γιατρευτεί η ψυχή του Ματ. Ενώ συνέβαιναν όλ'αυτά, η Ηλέκτρα εισχώρησε στο μυαλό του Ματ για να τον ενθαρρύνει να πολεμήσει την αρνητική παρουσία του δαίμονα. Ο Ματ αυτοκτόνησε προκειμένου να αποφύγει να προκαλέσει κι άλλο χάος ο δαίμονας. Παρακάτω η Ηλέκτρα θα τον αναστήσει. []

Ως μέρος της ειδικής έκδοσης *Marvel NOW!*, η Ηλέκτρα γίνεται μέλος της ομάδας Θάντερμπωλτς (Thunderbolts) της Κόκκινης Σι-Χαλκ.

Δυνάμεις και ικανότητες
-----------------------

### Δεξιότητες

Οι πρωτεύουσες ικανότητες της Ηλέκτρα είναι η πολύ καλή γνώση των πολεμικών τεχνών και του οπλισμού. Η Ηλέκτρα έμαθε τις αρχαίες πολεμικές τέχνες της Κίνας, του Σιάμ, και της Ιαπωνίας. Είναι πολεμιστής αυθεντία με το σάι της Οκινάουα, που είναι το αγαπημένο της όπλο. Επίσης είναι άρτια εξοπλισμένη με το κατάνα, τα στιλέτα, τα τριμερή όπλα, και το σούρικεν. Είναι αυθεντία σε πολλές μορφές ιαπωνικής πάλης, συμπεριλαμβανομένου και του νιντζούτσου. Η Ηλέκτρα είναι αθλητής Ολυμπιακού επιπέδου, δυνατή τόσο στη γυμναστική όσο και στη κολύμβηση, με υψηλού επιπέδου επιδόσεις στον αθλητισμό σε ό,τι αφορά την ανθρώπινη ισχύ, ταχύτητα, ζωτικότητα, ευκινησία, επιδεξιότητα, αντανακλαστικά και αντιδράσεις, συντονισμό, ισορροπία, και αντοχή. Έχει φοβερές αντιστάσεις στο πόνο, καθώς και στο πολύ κρύο ή τη πολύ ζέστη. Επίσης είναι σε θέση να κρυφτεί στις σκιές και να κινηθεί με τέτοια ταχύτητα που να είναι αφανής ακόμα και στο φως της ημέρας.

Η Ηλέκτρα έχει την ικανότητα να γοητεύει τους άλλους, σε τέτοιο βαθμό ώστε να έχουν ψευδαισθήσεις άλλων φαινομένων.

Η Ηλέκτρα έχει την ικανότητα να «προβάλει» το μυαλό της στους άλλους. Για παράδειγμα, ήταν σε θέση να εντοπίσει τον εχθρό της, τον Κεν Γουίντ (Ken Wind), με το να «δανειστεί» προσωρινά τα μυαλά των ανθρώπων και να ενεργεί μέσω αυτών ενώ καραδοκούσε για το θήραμα της. Αυτός ο βραχυπρόθεσμος έλεγχος του νου της επιτρέπει κατά μία έννοια να εντοπίσει δια οσμής τη ψυχή, ή τη διάθεση, των στόχων της. Αυτή της η ικανότητα χρησιμοποιήθηκε κατά κόρον κατά τη διάρκεια του τεύχους *Ηλέκτρα: Εκτελεστής*, στο οποίο βασιζόταν κατά κύριο λόγο στις ικανότητες της ως νίντζα.

Η Ηλέκτρα επέδειξε τηλεπάθεια χαμηλού επιπέδου. Μπορεί να επικοινωνήσει τηλεπαθητικά με άτομα που κατέχουν παρόμοια επίπεδα πνευματικής ικανότητας, όπως ο Τσέιστ (Chaste). Η Ηλέκτρα μπόρεσε να ελέγξει αυτή της την ικανότητα ενώ εκπαιδευόταν απ'το Χέρι, κάτι που τη συνδέει σε πνευματικό επίπεδο με το Κτήνος (Beast), τον ψευδοθεό του Χεριού.

Άλλες εκδοχές
-------------

### Τί θα γινόταν αν ...;

Στην ιστορία με τίτλο *«Τί θα γινόταν αν η Ηλέκτρα είχε ζήσει;»*, που το σχεδίασε η πένα του ίδιου του Φρανκ Μίλλερ, ο φόνος της Ηλέκτρας από τα χέρια του Μπούλσαϋ δεν συμβαίνει ποτέ, γιατί ο Μπούλσαϋ θα περιοριστεί και θα σκοτωθεί ενώ βρίσκεται στη φυλακή. Η Ηλέκτρα θα χαρίσει τη ζωή στον Φράνκλιν Νέλσον, εκνευρίζοντας τον Κίνγκπιν, ο οποίος δεν διστάζει να διατάξει την εκτέλεση της. Αφού θα αποφύγει αρκετές απόπειρες δολοφονίας, η Ηλέκτρα καταφεύγει στο πέτρινο σπίτι του Ματ Μέρντωκ. Αρχικά ο Μέρντωκ θέλει να συλλάβει την Ηλέκτρα, αλλά εκείνη τον προειδοποιεί ότι με τον Κίνγκπιν να έχει ορίσει επικηρυγμένο το κεφάλι της θα πεθάνει στα χέρια των πρακτόρων του εάν σταλεί στη φυλακή. Ο Μέρντωκ αποφασίζει να το σκάσει από τη Νέα Υόρκη μαζί με την Ηλέκτρα, βάζοντας πωλητήριο στο σπίτι του και διακόπτοντας κάθε επικοινωνία με τον Νέλσον. Το ζευγάρι θεάται τελευταία φορά να απολαμβάνει ένα ήρεμο ηλιοβασίλεμα στη παραλία, μακριά από τη κοινωνία και μάλλον ευτυχισμένο.

### Εξόριστοι

Σε έναν από τους παράλληλους κόσμους που επισκέφθηκαν οι Εξόριστοι, η Ηλέκτρα ήταν ένας από τους ελάχιστους εναπομείναντες επιζώντες σε ένα κόσμο που τον μακελεύει η ΥΔΡΑ και ο αρχηγός της, η Σου Στορμ (Sue Storm). Η Ηλέκτρα παρουσιάζεται ως ερωμένη του Ρηντ Ρίτσαρντς (Reed Richards), και παίζει ρόλο κλειδί για την επαναποίκηση εκείνης της Γης από ανθρώπους. Οι ικανότητες της είναι πανομοιότυπες με αυτές του χαρακτήρα της στη γνωστή εκδοχή της.

### Οίκος της Μ

Η Ηλέκτρα παρουσιάζεται ως ένας από τους βασικούς εκτελεστές του Κίνγκπιν, και παρακάτω θα τη προσλάβει ο Τζον Πράουντσταρ (John Proudstar) για να φέρει σε τέλος τους «Εκδικητές» του Λουκ Κέιτζ.

### Το Μάνγκα Σύμπαν της Μάρβελ

Στο Μάνγκα Σύμπαν της Μάρβελ (Manga Mangaverse) η Ηλέκτρα είναι σατανική και εργάζεται για το Χέρι. Όταν τη συστήνουν στην αρχή συναντάει τον Daredevil, ο οποίος αρχικώς θα αρνηθεί να δεχτεί ότι εργάζεται για τον εχθρό. Μετά από μια επανένωση μέχρι δακρύων θα φιληθούν κι εκείνη θα του πει «Προσπάθησες να σώσεις μια φορά τη ψυχή μου. Κρίμα που δεν είχε απομείνει κάτι εκεί που να άξιζε να σωθεί», και μετά θα αποπειραθεί να τον κόψει στα δύο. Αργότερα, κατά τη μάχη της με τη Κάρολ Ντάνβερς (Carol Danvers), θα δείξει μεταμέλεια που τον σκότωσε. Η Ηλέκτρα θα ευχαριστήσει τη Κάρολ ενώ η Κάρολ θα τη κόβει στα δύο με τις ίδιες της τις λεπίδες. []

### Μάρβελ εναντίον DC

Στη μίνι σειρά *Μάρβελ εναντίον DC*, η Ηλέκτρα πολέμησε τη Κάτγουμαν (Catwoman) και κέρδισε. Υποστήριξε ότι δεν έχει κάποιο πρόβλημα να σκοτώνει ανθρώπους, αλλά αυτός δεν ήταν πραγματικά ο «δικός τους» αγώνας, οπότε προτίμησε να κόψει το μαστίγιο της Κάτγουμαν κατά τέτοιο τρόπο που να αναγκάσει το χαρακτήρα να οπισθοχωρήσει και να πέσει σε ένα φορτηγό γεμάτο άμμο. Υποστηρίζει επίσης ότι είναι καταπληκτικός πολεμιστής και κατά πάσα πιθανότητα θα εξόντωνε τις άλλες ηρωίδες.

### Τα Ζόμπι της Μάρβελ

Στη κιβωτό με το όνομα «Πέρασμα» (Crossover) της σειράς Οι Υπέρτατοι Τέσσερις Φανταστικοί (Ultimate Fantastic Four), η Ηλέκτρα θεάται ανάμεσα στις ορδές των ζόμπι που ετοιμάζονται να επιτεθούν στο Μαγκνίτο (Magneto), τον Μίστερ Φαντάστικ (Mr Fantastic), και τους λίγους εναπομείναντες ανθρώπους που προστατεύουν. Επίσης θα βρεθεί να είναι ένα από τα ζόμπι που θα επιτεθούν (και μολύνουν) τον Φρανκ Καστλ. (Frank Castle). [] Ο μολυσμένος Wolverine από αυτό το περιστατικό θα ταξιδέψει σε μια άλλη Γη όπου θα σκοτώσει την ανθρώπινη Ηλέκτρα με τα νύχια του, καρφώνοντας τη στο στομάχι κατά το πώς είχε γίνει με τον Μπούλσαϋ.

### MC2 ή ΜΚ2

Σε ένα παράλληλο μελλοντικό κόσμο που λέγεται Σύμπαν MK2 (Μάρβελ Κόμικς 2) κι επικεντρώνεται στα παιδιά των σύγχρονων υπερηρώων της Μάρβελ, η Ηλέκτρα παντρεύεται τον Wolverine κι οι δυο τους θα αποκτήσουν μια κόρη που θα την ονομάσουν Ρίνα Λόγκαν (Rina Logan), γνωστή και με το ψευδώνυμο Γουάιλντ Θινγκ (Wild Thing). Λίγα θα ειπωθούν παρακάτω για το μέλλον της Ηλέκτρα, παρ'όλο που θα δούμε ότι έλαβε ενεργό μέρος στην ανατροφή της Ρίνα. Επιπρόσθετα, μας φανερώνεται ότι είναι τόσο πλούσια από μόνη της ώστε το τραπεζικό της όριο να μοιάζει από «άλλη διάσταση».

Η Ηλέκτρα έχει επίσης ένα μικρό ρόλο δίπλα στη Σπάιντερ-Γκερλ (Spider-Girl), όπου τη προσλαμβάνει η Μαύρη Ταραντούλα (Black Tarantula) για να διδάξει στη Σπάιντερ-Γκερλ τις πολεμικές τέχνες. Αν και δεν γνώριζε την αληθινή ταυτότητα της Σπάιντερ-Γκερλ, η Ηλέκτρα γρήγορα συμπεραίνει ότι πρόκειται για τη κόρη του Spider-Man, βασιζόμενη στο πώς μιλάει, πολεμάει και φέρει τον εαυτό της.

### Μεταλαγμένοι Χ

Στο κόσμο των Μεταλλαγμένων Χ (Mutant X), έναν εναλλακτικό κόσμο που τον επισκέφθηκε ο Χάβοκ (Havok) από τον γαλαξία Γη-616 και αποτελεί το βασικό Σύμπαν της Μάρβελ, η Ηλέκτρα (με το επίθετο Στάβρος) ενώ παραμένει ένας άρτια εκπαιδευμένος πολεμιστής κι εκτελεστής, είναι η νταντά και σωματοφύλακας του Σκότυ Σάμερς. Ο Σκότυ είναι ο γιός του Αλεξ Σάμερς που αντιστοιχεί σε εκείνη τη πραγματικότητα και της Μάντελιν Πράιορ. Η Ηλέκτρα παραμένει κοντά στο Σκότυ, προστατεύοντας τον από επαναλαμβανόμενες επιθέσεις από τη μητέρα του, τη Βασίλισσα των Ξωτικών, κι όλους τους συμμάχους της που έχουν υποστεί πλύση εγκεφάλου. Αφού προηγηθεί η εξαφάνιση της Βασίλισσας των Ξωτικών, θα ενδώσει σε μία σχέση με τον Χάβοκ. Φαινομενικά πεθαίνει όταν πλησιάζει το τέλος της σειράς, αν κι ο Σκότυ διαβεβαιώνει τον Αλεξ ότι θα επιστρέψει.

### Απόλυτη Μάρβελ

*Δες επίσης: Απόλυτοι Daredevil και Ηλέκτρα και Απόλυτη Ηλέκτρα για περισσότερες πληροφορίες σχετικά με τις δύο βασικές μίνι σειρές.*
Στο σύμπαν της Απόλυτης Μάρβελ, η Ηλέκτρα Νάτσιος είναι μια φοιτήτρια στο Πανεπιστήμιο της Κολούμπια που απλώς της αρέσουν οι πολεμικές τέχνες και είναι φανατική θαυμάστρια του Μπρους Λη. Η μητέρα της πέθανε από καρκίνο του μαστού όταν ήταν 6 χρονών, κι ο πατέρας της προσπαθεί να βγάλει τα προς το ζην ως ιδιοκτήτης καθαριστηρίου με αυτόματα πλυντήρια.

Σε αυτό το σύμπαν, ξεκινάει τη ζωή της ως μια γλυκιά κι αθώα κοπέλα που αγαπάει βαθιά τους δικούς της, τόσο που θα είναι σε θέση να περάσει επί πτωμάτων για χάρη τους. Αυτό είναι τελικά το χαρακτηριστικό που θα ανοίξει το δρόμο για τη πορεία της ως ένας από τους καλύτερους εκτελεστές στο κόσμο.[]

Υπάρχει ένα κενό ανάμεσα στην Ηλέκτρα όπως παρουσιάζεται στην ιστορία *Απόλυτοι Daredevil και Ηλέκτρα και Απόλυτη Ηλέκτρα*, καθώς και εκείνη που παρουσιάζεται στον *Απόλυτο Spider-Man*. Στις δύο πρώτες ιστορίες, πρόκειται για μια απλή φοιτήτρια,[]αλλά στη τελευταία ιστορία (που τοποθετείται λίγα χρόνια μετά) έχει γίνει το δεξί χέρι του Κίνγκπιν κι ανήκει στους κακούς.[]  Την προσλαμβάνει ένας άγνωστος για να σκοτώσει έναν τρομοκράτη από τη Λατβέρια (φανταστικό κρατίδιο που υπάρχει μόνο στο κόσμο της Μάρβελ), αλλά ο Spider-Man την απέτρεψε.[] Σε αυτό το σύμπαν τη παρουσιάζουν ως μία πολύ επικίνδυνη και καταξιωμένη δολοφόνος, ικανή να ισοπεδώσει με ευκολία υπερ-κακούς όπως ο Χάμερχεντ (Hammerhead),[] η Μπλακ Κατ (Black Cat),[] ο Μουν Νάυτ (Moon Knight),[] κι ο Spider-Man.[] Αργότερα βρέθηκε να είναι σε κωματώδη κατάσταση όταν ο Μουν Νάυτ έριξε εναντίον της μία από τις λεπίδες του σε σχήμα ημισελήνου, χτυπώντας τη στο κεφάλι όταν εκείνη ήταν έτοιμη να σκοτώσει τη Μπλακ Κατ.[]

### ΤιμωρόςΜαξ

Μια πιο «αληθοφανής» εκδοχή της Ηλέκτρα εμφανίζεται στη σειρά τευχών με τίτλο *ΤιμωρόςΜΑΞ* (PunisherMAX) από την έκδοση ΜΑΞ της Μάρβελ, μια σειρά με πιο ενήλικη θεματολογία, πολλές φορές ακατάλληλη. Σε αυτή την εκδοχή, ο χαρακτήρας της είναι μια Γιαπωνέζα: το Χέρι δανείζει τις υπηρεσίες της στον Κίνγκπιν για να γίνει σωματοφύλακας του, και για να τον προστατέψει από τον Τιμωρό. Γίνεται ερωμένη του Κίνγκπιν. Παρακάτω θα αποκαλυφθεί ότι η Ηλέκτρα είχε προσληφθεί στα κρυφά από τη πρώην γυναίκα του Κίνγκπιν, τη Βανέσα, για να τον εκτελέσει, ως αντίποινο που δεν μπόρεσε να αποτρέψει τη δολοφονία του γιού τους Ρίτσαρντ. Επίσης αποκαλύπτεται ότι διατηρεί κρυφή λεσβιακή σχέση μαζί της. Η Ηλέκτρα τελικά θα αντικρούσει το Τιμωρό για μια τελευταία φορά προκειμένου να σώσει τη Βανέσα. Καταφέρνει να τραυματίσει σοβαρά τον Τιμωρό, αλλά τη πυροβολούν πολλές φορές και τη καθιστούν μόνιμα ανίκανη. Αργότερα, εκπρόσωπος του Χεριού θα την αποτελειώσει με ένα σπαθί.

Βιβλιογραφία
------------

### Από τον Φρανκ Μίλλερ

Επιπρόσθετα με τις εμφανίσεις της σήμα κατατεθέν στον Daredevil, η Ηλέκτρα πρωταγωνίστησε σε τρεις ακόμα σειρές που παρήγαγε ο δημιουργός της Φρανκ Μίλλερ:

* *Το Έπος της Ηλέκτρα (Elektra Saga), τεύχη* #1-4 (Marvel Comics, 1984) , το οποίο σχεδιάστηκε από υλικό που είχε ήδη εκδοθεί
* *Ηλέκτρα: Εκτελεστής (Elektra: Assassin), τεύχη* #1-8 (Marvel Comics, 1986), με τον Μπιλ Σίνκεβιτζ (Bill Sienkewicz)
* *Η Ηλέκτρα Ζει Ξανά (Elektra Lives Again), που αποτελεί και πρωτότυπο γκράφικ νόβελ* (Marvel Comics / Epic Comics, 1990)

### Επιπρόσθετες σειρές

Η Ηλέκτρα επίσης έχει πρωταγωνιστήσει στις ακόλουθες σειρές:

* *Ηλέκτρα: Ρίζα του Κακού (Elektra: Root of Evil), τεύχη* #1-4 (Marvel Comics, 1995)
* *Περιοδικό Ηλέκτρα (Elektra), τεύχη* #1-2 (Marvel Comics, 1996, σειρά σε επανεκτυπώσεις)
* *Ηλέκτρα, τόμος 1 (Elektra* vol. 1), τεύχη #1-19 (Marvel Comics, 1996–1998)
	+ *Ηλέκτρα, τόμος 1 (Elektra* vol. 1), τεύχος #-1 (Marvel Comics, 1997), τεύχος με τίτλο «Μήνας Αναμνήσεων» (FlashBack Month)
	+ *Πήτερ Πάρκερ: Σπάιντερ-Μαν / Ηλέκτρα '98, ετήσιο (Peter Parker: Spider-Man / Elektra '98* Annual), (Marvel Comics, 1998)
* *Ηλέκτρα, τόμος 2 (Elektra* vol. 2), τεύχη #1-35 (Marvel Comics / Marvel Knights ειδικές εκδόσεις, 2001–2004)
	+ Το Τεύχος 3 ανακλήθηκε από τη Μάρβελ γιατί περιείχε γυμνές εικόνες του χαρακτήρα. Αργότερα μια νέα έκδοση που είχε επιμεληθεί κατάλληλα δόθηκε στους μεταπωλητές.
* *Ηλέκτρα και Wolverine: ο Λυτρωτής (Elektra and Wolverine: The Redeemer), τεύχη* #1-3 (Marvel Comics, 2002)
* *Ηλέκτρα: Μια Ματιά και Μια Ηχώ (Elektra: Glimpse & Echo), τεύχη* #1-4 (Marvel Comics / Marvel Knights ειδικές εκδόσεις, 2002)
* *Ηλέκτρα: Το Χέρι (Elektra: The Hand), τεύχη* #1-5 (Marvel Comics, 2004)
* *Χθόνια Βασιλεία: Ηλέκτρα (Dark Reign: Elektra), τεύχη* #1-5 (Marvel Comics, 2009)
* *Στη Χώρα της Σκιάς: Ηλέκτρα (Shadowland: Elektra),* επίτομο (Marvel Comics, 2010)
* *Ηλέκτρα, τόμος 3 (Elektra* vol. 3), τεύχη #1-11 (Marvel Comics, 2014–2015)

### Απόλυτη Μάρβελ

Μια εναλλακτική εκδοχή της Ηλέκτρα πρωταγωνίστησε στις παρακάτω σειρές που λάμβαναν χώρα στο φανταστικό Σύμπαν της Απόλυτης Μάρβελ:

* *Απόλυτοι Daredevil και Ηλέκτρα (Ultimate Daredevil and Elektra), τεύχη* #1-4 (Marvel Comics, 2002)
* *Απόλυτη Ηλέκτρα (Ultimate Elektra), τεύχη* #1-5 (Marvel Comics, 2004)

### Συλλεκτικές εκδόσεις

| Τίτλος | Συγκεντρωτικό Υλικό | ISBN | Ημερομηνία Εκδοσης |
| --- | --- | --- | --- |
| *Ηλέκτρα: Εκτελεστής* | Ηλέκτρα: Εκτελεστής, τεύχη #1-8 | 978-0785163565 | 29.08.2012 |
| *Ηλέκτρα: Το Κλειδί του Σκορπιού* | *Ηλέκτρα, τόμος 2, τεύχη* #1–6 | 0785108432 | 30.11.1999 |
| *Ηλέκτρα, τόμος 1: Ενδοσκόπηση* | *Ηλέκτρα, τόμος 2, τεύχη* #10–15 | 0785109730 | 11.12.2002 |
| *Ηλέκτρα, τόμος 2: Ολα τα Παλιά Γίνονται Νέα Ξανά* | *Ηλέκτρα, τόμος* 2, τεύχη #16-21 | 0785111085 | 11.06.2003 |
| *Ηλέκτρα, τόμος III: Αμείλικτη* | *Ηλέκτρα, τόμος* 2, τεύχη #23–27 | 0785112227 | 07.01.2004 |
| *Ηλέκτρα, τόμος 4: Φρενίτιδα* | *Ηλέκτρα, τόμος 2, τεύχη* #29-35 | 0785113983 | 30.06.2004 |
| *Η Κατά Φρανκ Μίλλερ Ηλέκτρας Περίληψη* | *Ηλέκτρα: Εκτελεστής, τεύχη*#1-8, *Η Ηλέκτρα Ζει Ξανά, τεύχος* #1, *Παράξενες Ιστορίες, τεύχος* #28, *Τι θα γινόταν αν ...;*τόμος 2, τεύχος #35 | 978-0785127772 | 11.11.2008 |
| *Χθόνια Βασιλεία: Ηλέτρα* | Χθόνια Βασιλεία: Ηλέτρα, τεύχη #1-5 | 978-0785138433 | 09.12.2009 |
| *Ηλέκτρα, τόμος 1: Συγγένειες* | *Ηλέκτρα, τόμος 3*, τεύχη #1-5 | 978-0785154068 | 18.11.2014 |
| *Ηλέκτρα, τόμος 2: Ευλάβεια* | *Ηλέκτρα, τόμος 3, τεύχη*#6-11 | 978-0785154075 | 12.05.2015 |

| Τίτλος | Συγκεντρωτικό Υλικό | ISBN | Ημερομηνία Εκδοσης |
| --- | --- | --- | --- |
| *Απόλυτοι Daredevil και Ηλέκτρα* | *Απόλυτοι Daredevil και Ηλέκτρα, τεύχη*  #1–4 | 0785110763 | 30.11.1999 |
| *Απόλυτη Ηλέκτρα: Χρέος του Διαβόλου* | *Απόλυτη Ηλέκτρα, τεύχη*#1–5 | 0785115048 | 05.01.2005 |

### Διεταιρικά περάσματα

Η Ηλέκτρα παρατηρήθηκε να κάνει περάσματα σε ιστορίες με άλλους χαρακτήρες από άλλους εκδοτικούς οίκους:

* *Ηλέκτρα/Cyclade, επίτομο* (Marvel Comics / Top Cow Productions, 1997)
* *Γουίτσμπλεϊντ (Witchblade) /Ηλέκτρα, επίτομο* (Top Cow Productions / Marvel Comics, 1997)

Σε άλλα Μέσα
------------

### Κινηματογραφικές Ταινίες

* Η ταινία του 2003 με τίτλο *Daredevil* μας ιστορεί πως η Ηλέκτρα είναι η κόρη του δισεκατομμυριούχου Νίκολας Νάτσιος (Nikolas Natchios), καθώς και το ερωτικό αντικείμενο του Ματ Μέρντωκ (Matt Murdock). Σε πολλή μικρή ηλικία υπήρξε μάρτυρας της δολοφονίας της μητέρας της, κι έκτοτε ο πατέρας της την ανάγκασε να εκπαιδευτεί στις πολεμικές τέχνες όσο καλύτερα γινόντανε. Πολλές ηθοποιοί θεωρήθηκαν κατάλληλες για να ενσαρκώσουν το ρόλο της Ηλέκτρα, όπως η Πενέλοπε Κρουζ, η Σάλμα Χάγιεκ, η Νάταλι Πόρτμαν, η Λούσι Λιού, η Τζέσικα Άλμπα, και η Κέιτι Χολμς. Στο τέλος κατέληξαν σε μια βραχύβια λίστα που έμενε να επιλέξουν ανάμεσα στις Τζένιφερ Γκάρνερ, Τζολίν Μπλάλοκ, Μία Μαέστρο και Ρώνα Μίτρα, με τη Γκάρνερ να είναι αυτή που τελικά επιλέγεται. Η Γκάρνερ είπε για το χαρακτήρα της: «Νομίζω ότι είναι δυνατή και αγέρωχη και όμορφη και έξυπνη. Θα αποτελούσε καλό πρότυπο (για τα νέα κορίτσια).» Η Γκάρνερ επισήμανε ότι το κοστούμι θα ήταν διαφορετικό, κανονικά η Ηλέκτρα φοράει κόκκινο σατέν, αλλά στη ταινία φοράει μαύρο δέρμα. Η Γκάρνερ επίσης εξήγησε ότι «το κόκκινο δεν θα κατάφερνε ποτέ να κρύψει τα λουριά στήριξης που με κράταγαν, και ξέρω ότι ακούγεται γελοίο αλλά πρέπει να προσέχεις και το δέρμα σου. Με πετάγανε δεξιά αριστερά στη ταράτσα (εκείνου) του κτιρίου τόσο πολύ που τελικά σχίστηκε το δερμάτινο που φόραγα, άρα σκεφτείτε τί θα γινότανε εάν δεν το φόραγα κιόλας.» Η πορεία των γεγονότων στη ταινία ξεκινούν με την Ηλέκτρα να ερωτεύεται τον Μέρντωκ, ενώ μετά βλέπει τον Μπούλσαϋ να δολοφονεί τον πατέρα της. Παρ'όλα αυτά, κάνει λάθος όταν κατηγορεί τον Daredevil για το θάνατο του, επειδή έτυχε να δει μόνο εκείνον όταν έφτασε στη σκηνή του εγκλήματος. Η Ηλέκτρα εκπαιδεύτηκε από τον Στικ από όταν ήταν παιδί, οπότε η ενασχόληση με τα αγαπημένα της όπλα όπως το σάι γινόντανε ενστικτωδώς, γνώση που χρησιμοποίησε για να επιτεθεί στον Daredevil. Όταν τελικά θα αντιμετωπίσει τον εκδικητή, τον μαχαιρώνει στον ώμο διαπερνώντας τον. Στη συνέχεια θα του αφαιρέσει τη μάσκα, και θα ξαφνιαστεί όταν θα αντικρύσει από κάτω τον Ματ Μέρντωκ. Η Ηλέκτρα τελικά θα καταλάβει ότι ήταν ο Μπούλσαϋ αυτός που δολοφόνησε τον πατέρα της. Θα έρθει αντιμέτωπη με τον Μπούλσαϋ σε μάχη, αλλά εκείνος θα τη νικήσει, αφήνοντας τη νεκρή. Κατάφερε έστω να πει αντίο στον Μέρντωκ πριν ξεψυχήσει στα χέρια του.
* Στη ταινία που ακολούθησε αυτή του *Daredevil* με τίτλο *Elektra*, μας αποκαλύπτεται ότι, αφού πέθανε η Ηλέκτρα, ο παλιός της εκπαιδευτής ο Στικ την ανέστησε και την εκπαίδευσε στις πολεμικές τέχνες κατά το στυλ Κιμάγκουρε (δαμάζοντας την ικανότητα να ελέγχει το χρόνο, το μέλλον, τη ζωή και το θάνατο), που επρόκειτο για μία φιλανθρωπική διχοτόμηση του Χεριού. Αφού αποβλήθηκε από τη σχολή του Στικ, ένα μάθημα ζωής για το θυμό και την οργή που έκρυβε στη καρδιά της, η Ηλέκτρα έγινε δολοφόνος κατά παραγγελία. Λίγο μετά συνάντησε ένα πατέρα που μεγάλωνε μόνος του το παιδί του, και τη κόρη του, την Άμπυ. Ανακάλυψε ότι και τους δύο τους καταζητούσε η οργάνωση που ήταν γνωστή ως Το Χέρι.  Η Ηλέκτρα, με τη βοήθεια του Στικ και των βοηθών του, προστάτευσαν την Άμπυ και τον πατέρα της. Έχοντας ήδη υπάρξει η ίδια Θησαυρός, θα ειπωθεί παρακάτω στην Ηλέκτρα ότι η Άμπυ θα είναι ο επόμενος Θησαυρός: ένα πανίσχυρο όπλο που θα μπορούσε να διαλύσει τις ισορροπίες του Χεριού. Η Ηλέκτρα είχε μια τελική αναμέτρηση με τον αρχηγό του Χεριού. Αν κέρδιζε η Ηλέκτρα, θα απελευθέρωναν την Άμπυ. Αν κέρδιζε ο αρχηγός του Χεριού, τότε η Άμπυ θα ανήκε στο Χέρι. Κατά τη διάρκεια της μάχης η Ηλέκτρα είχε σχεδόν νικηθεί όταν, συνειδητοποιώντας ότι ο αρχηγός του Χεριού ήταν ο δολοφόνος της μητέρας της, η Ηλέκτρα τον μαχαίρωσε θανάσιμα στη καρδιά με ένα από τα σάι της, αναποδογυρίζοντας τον τόσο δυνατά που αποσυντέθηκε. Σε μια τελευταία σκηνή φαίνεται η Ηλέκτρα να ανασταίνει την Άμπυ με τον ίδιο τρόπο που ο Στικ ανέστησε εκείνη.
* Ο Πρόεδρος των κινηματογραφικών εγκαταστάσεων της Μάρβελ, Marvel Studios, Κέβιν Φίγκ (Kevin Feige) αποκάλυψε σε μία συνέντευξη στο IGN ότι είχαν τα πνευματικά δικαιώματα της Ηλέκτρα.

### Τηλεόραση

* Η Έλοντυ Γιουνγκ (Élodie Yung) υποδύεται την Ηλέκτρα στη δεύτερη τηλεοπτική σεζόν του *Daredevil*. Κατά τη 1η σεζόν την αναφέρουν επιγραμματικά, ως κάποια με την οποία έβγαινε ραντεβού ο Ματ στο κολέγιο. Στη σεζόν 2, επιστρέφει στη Νέα Υόρκη κι ο Ματ τη βοηθάει να νικήσουν το Χέρι. Τη μεγάλωσε ο Στικ όταν ήταν νεαρή και την εκπαίδευσε στις πολεμικές τέχνες ώσπου η οργάνωση Οι Αγνοί (the Chaste) τη χαρακτήρισαν ως πολύ επικίνδυνη. Ο Στικ θα βρει έναν Έλληνα Πρεσβευτή για να την υιοθετήσει και να φροντίζει ώστε να είναι ασφαλής. Όταν θα μεγαλώσει θα τη στείλει ο Στικ να χειραγωγήσει τον Μάθιου Μέρντωκ ώστε να πάρει και πάλι το μέρος του, αλλά αντ'αυτού η Ηλέκτρα τελικά θα ερωτευτεί τον Ματ. Θα χωρίσουν όταν η Ηλέκτρα θα βρεθεί εκτός ορίων και συλλάβει το δολοφόνο του πατέρα του Ματ, δίνοντας στο Ματ την ευκαιρία να τον σκοτώσει, αν και ο Ματ αρνείται. Παρακάτω ο Ματ θα προσπαθήσει να τη πείσει ότι δεν χωράει στο πόλεμο του Στικ και θα μπορούσε να είναι κύριος του εαυτού της, και σχεδόν καταφέρνουν να τα ξαναβρούνε πριν εκείνη σκοτώσει ένα νίντζα του Χεριού. Στο αεροδρόμιο θα της επιτεθεί ένας από τους δολοφόνους του Στικ κι εκείνη θα προσπαθήσει να τον εντοπίσει με σκοπό να τον σκοτώσει, αλλά ο Ματ επεμβαίνει και τους σταματάει πριν καταφτάσει το Χέρι, απαγάγοντας παράλληλα τον Στικ. Όταν θα προσπαθήσουν να τον σώσουν ανακαλύπτουν ότι ήταν προκαθορισμένο να γίνει αρχηγός της οργάνωσης Το Χέρι, γνωστή ως Μαύρος Ουρανός (The Black Sky), αλλά ο Ματ τη πείθει ότι μπορεί να διαλέξει το δικό της δρόμο και το σκάνε μαζί. Αντιμετωπίζουν το Νόμπου (Nobu) και τους νίντζα του στη ταράτσα μιας πολυκατοικίας σε μια τελική αναμέτρηση, όπου η Ηλέκτρα θα θυσιάσει τη ζωή της προκειμένου να σώσει τη ζωή του Ματ. Το Χέρι θα ξεθάψει το τάφο της και το σώμα της θα τοποθετηθεί σε ένα μεγάλο κιβώτιο, αφήνοντας μας σε άγνοια όσον αφορά τη τωρινή της μοίρα.

### Βιντεοπαιχνίδια

* Η Ηλέκτρα έχει ένα μικρό ρόλο στο παιχνίδι  *Υπερήρωες της Μάρβελ εναντίον Μαχητή του Δρόμου* (Marvel Super Heroes vs. Street Fighter). Βρίσκεται κλειδωμένη σε ένα κοντέινερ μαζί με άλλους χαρακτήρες από τη Μάρβελ και το βιντεοπαιχνίδι Μαχητής του Δρόμου (Street Fighter), ο καθένας κλειδωμένος σε κιβώτια στο επίπεδο που συναντάνε τον Απόκαλυπς (Apocalypse).
* Η Ηλέκτρα παρουσιάζεται ως αφεντικό στο βιντεοπαιχνίδι που συνοδεύει τη ταινία δράσης *Daredevil*. Στο βιντεοπαιχνίδι έχει υποστεί πλύση εγκεφάλου από τον Κίνγκπιν για να πολεμήσει τον Daredevil. Αφού τη νικήσει ο Daredevil αποκαλύπτει το πού βρίσκεται ο Κίνγκπιν και τα σχέδια του.
* Ενα βιντεοπαιχνίδι που βασίστηκε στη ταινία του 2005 ήταν διαθέσιμο σε έκδοση για κινητά.
* Εμφανίζεται ως χαρακτήρας που θα παίξεις μαζί της στο *Η Νέμεσις της Μάρβελ: Άνοδος των Ατελών*, ένα παιχνίδι της εταιρείας EA (Electronic Arts), με τη φωνή της Τζάνι Τζάκοβακ (Jani Jakovac), μαζί με άλλους γνωστούς χαρακτήρες της Μάρβελ [σημ.: η Ηλέκτρα και η Στορμ (Storm) είναι οι μόνες ηρωίδες της Μάρβελ]. Σε αυτό το βιντεοπαιχνίδι πολεμάει εναντίον του Daredevil, ο οποίος έχει τροποποιηθεί από ένα ατελές (ελαττωματικό) μικροτσίπ και τον νικάει, αλλά στη συνέχεια θα νικηθεί από τον  ταχυδακτυλουργό Γουίνκ (The Wink).
* Η Ηλέκτρα είναι χαρακτήρας για να παίξεις και στο βιντεοπαιχνίδι *Μάρβελ: Απόλυτη Συμμαχία* (Marvel: Ultimate Alliance), με τη φωνή της Γκαμπριέλ Καρτέρις (Gabrielle Carteris). Είναι ο ταχύτερος χαρακτήρας που θα συναντήσεις στο παιχνίδι και οι επιθέσεις της από σάι μπορούν να αποβούν μοιραίες. Έχει έναν ειδικό διάλογο με τον Άρκεϊντ (Arcade), τη Μαύρη Χήρα (Black Widow), τον Μπούλσαϋ, και την ομάδα Ρέκινγκ Κρου (the Wrecking Crew), κι είναι ένας από τους λίγους χαρακτήρες που εμφανίζεται κατά την ενημέρωση όλων των παιχνιδιών. Ενας δίσκος προσομοίωσης είχε τον Daredevil να προστατεύει την Ηλέκτρα από τον Μπούλσαϋ κι ένας άλλος δίσκος προσομοίωσης την έχει να πολεμάει τον Μπούλσαϋ στην Ομέγα Βάση της Α.Σ.Π.Ι.Σ. (S.H.I.E.L.D. Omega Base). Οι στολές της περιλαμβάνουν τη κλασσική, την Απόλυτη (λευκή αντί της κλασικής κόκκινης), του Εκτελεστή, και του Στελθ.
* Η Ηλέκτρα είναι ένας χαρακτήρας παιχνιδιού με τίτλο *Το Απόσπασμα των Υπερηρώων της Μάρβελ Ζωντανά* (Marvel Super Hero Squad Online), με τη κόκκινη στολή της αλλά και μια εναλλακτική σε λευκό.
* Η Ηλέκτρα εμφανίστηκε στο δικό της μηχάνημα κουλοχέρη με άδεια της Μάρβελ.
* Η Ηλέκτρα είναι καταφορτόσημο περιεχόμενο για το βιντεοπαιχνίδι *ΜικρομέγαλοςΠλανήτης* (LittleBigPlanet), ως μέρος του «Εξοπλισμός Κοστουμιών της Μάρβελ 2» (Marvel Costume Kit 2).
* Η Ηλέκτρα παρουσιάζεται ως το αφεντικό στο διαδικτυακό παιχνίδι του Facebook *Μάρβελ: Η Συμμαχία των Εκδικητών* (Marvel: Avengers Alliance).Παρουσιάζεται στο κεφάλαιο 6 της αποστολής με τίτλο «Μαγικό Χέρι» (Magic Hand). Η Ηλέκτρα παρακάτω θα γίνει ένας από τους χαρακτήρες που δεν μπορείς να κλειδώσεις.
* Η Ηλέκτρα είναι ένας από τους χαρακτήρες που παίζεις στο παιχνίδι *Λέγκο Υπερήρωες της Μάρβελ* (για λογαριασμό της εταιρείας παιχνιδιών Lego), με τη φωνή της Λώρα Μπέιλυ (Laura Bailey).[*citation needed*] Στην έξτρα αποστολή που μπορείς να κερδίσεις ως μπόνους στο επίπεδο του Πύργου Φισκ (Fisk Tower), ο Κίνγκπιν καλεί την Ηλέκτρα και τον Μπούλσαϋ για να βοηθήσουν τους μπράβους του να πολεμήσουν τον Captain America, τον Daredevil, και τον Spider-Man. Τόσο εκείνη όσο και ο Μπούλσαϋ θα νικηθούν από τους υπερήρωες.
* Η Ηλέκτρα εμφανίζεται ως η κακιά στο παιχνίδι *Υπερήρωες της Μάρβελ* (Marvel Heroes), με τη φωνή της Κάθριν Κρέσιντα (Kathryn Cressida).
* Η Ηλέκτρα είναι ένας από τους μαχητές που θα διαλέξεις να παίξεις στο παιχνίδι *Αναμέτρηση Πρωταθλητών της Μάρβελ* (Marvel Contest of Champions).
* Η Ηλέκτρα είναι ένας χαρακτήρας για να παίξεις στο παιχνίδι *Μάρβελ: Μελλοντική Μάχη* (Marvel: Fututre Fight).

Δες επίσης
----------

* Γυναίκες πολεμίστριες στη λογοτεχνία και τη λαϊκή κουλτούρα (αγγλικό λήμμα)
* Ηλέκτρα (μυθολογία)

Παραπομπές
----------

1. ↑  *Hulk* Vol. 2 #14
2. ↑  Brian Cronin (29 Ιουνίου 2007). «Comic Book Urban Legends Revealed #109». Comic Book Resources. Αρχειοθετήθηκε από το πρωτότυπο στις 18 Αυγούστου 2007. Ανακτήθηκε στις 15 Ιουλίου 2007.
3. ↑  Frankenhoff, Brent (2011). *Comics Buyer's Guide Presents: 100 Sexiest Women in Comics*. Krause Publications. σελ. 22. ISBN 1-4402-2988-0.
4. ↑  Sanderson, Peter.
5. ↑  «Elodie Yung to Play Elektra in 'Marvel's Daredevil'». Variety. 8 Ιουλίου 2015. Ανακτήθηκε στις 8 Ιουλίου 2015.
6. ↑  Kraft, David Anthony; Salicup, Jim (April 1983). «Frank Miller's Ronin». *Comics Interview* (Fictioneer Books) (2): σελ. 13.
7. ↑  *Daredevil* #190 (January 1983).
8. ↑  Mithra, Kuljit (February 1998).
9. ↑  Howe, Sean (2012). *Marvel Comics: the Untold Story*. New York: Harper. σελ. 351. ISBN 978-0-06-199210-0.
10. ↑  James, Adam (12 Σεπτεμβρίου 2012). «Way and Dillon Confirmed For Marvel NOW! "Thunderbolts"». Comic Book Resources. Ανακτήθηκε στις 12 Σεπτεμβρίου 2012.
11. 1 2  *Daredevil* #168 (Jan. 1981)
12. ↑  *Daredevil* #174
13. ↑  *Daredevil* #175 (Oct. 1981)
14. ↑  *Daredevil* #178 (Jan. 1982)
15. ↑  *Daredevil* #179 (Feb. 1982)
16. ↑  *Daredevil* #181 (Apr. 1982)
17. ↑  *Daredevil* #190 (Jan. 1983)
18. ↑  *Wolverine* #106 (Oct. 1996)
19. ↑  *Daredevil* #325 (Feb. 1994)
20. ↑  *Elektra* v2 #1-5 (Sept. 2001–Jan. 2002)
21. ↑  *Wolverine* v3 #20
22. ↑  *Wolverine* v3 #21
23. ↑  *Wolverine* v3 #23
24. ↑  *Wolverine* v3 #24
25. 1 2  *Wolverine* v3 #27
26. ↑  *Wolverine* v3 #29
27. ↑  *Wolverine* v3 #30
28. ↑  *Wolverine* v3 #31; *Dark Reign: Elektra* #5
29. ↑  *Elektra: Dark Reign* #5
30. ↑  *New Avengers* #28
31. ↑  *New Avengers* #31
32. ↑  *Mighty Avengers* #6-7 (2007)
33. ↑  *Mighty Avengers* #16
34. ↑  *Secret Invasion* #8
35. 1 2 3  *Dark Reign: Elektra* #1 (March 2009)
36. ↑  *Dark Reign: Elektra* #2 (April 2009)
37. ↑  *Dark Reign: Elektra* #3 (May 2009)
38. ↑  *Dark Reign: Elektra* #4 (June 2009)
39. ↑  *Dark Reign: Elektra* #5 (June 2009)
40. ↑  Loeb, Jeph.
41. ↑  *Shadowland: Elektra* (September 2010)
42. ↑  *Shadowland* #3 (September 2010)
43. ↑  *Thunderbolts* Vol. 2 #1
44. ↑  *What If* #35 (October 1982)
45. ↑  *House of M: Avengers* #3
46. ↑  *Ultimate Fantastic Four* #23 (2005)
47. ↑  *Marvel Zombies Return* #3 (2009)
48. ↑  *Mutant X* #1 (October 1998)
49. ↑  *Mutant X* #7-12
50. ↑  *Mutant X* #19 (May 2000)
51. ↑
52. ↑  *PunisherMax* # 18
53. ↑  *PunisherMax* #20
54. ↑  *PunisherMax* #22
55. 1 2  Stax (27 Ιανουαρίου 2002). «Daredevil's Done Deals». IGN. Ανακτήθηκε στις 24 Μαρτίου 2008.
56. ↑  Zorianna Kit· Chris Gardner (11 Ιανουαρίου 2002). «*Daredevil* parade». The Hollywood Reporter. Ανακτήθηκε στις 24 Μαρτίου 2008.
57. ↑  Ryan J. Downey (3 Ιουνίου 2002). «Jennifer Garner, Ben Affleck Suit Up For *Daredevil*». MTV. Ανακτήθηκε στις 21 Φεβρουαρίου 2008.
58. ↑  Ryan J. Downey (6 Φεβρουαρίου 2003). «Ben Affleck Dares to Dream *Daredevil*». MTV. Ανακτήθηκε στις 21 Φεβρουαρίου 2008.
59. ↑  «Marvel Studios Boss Kevin Feige Talks Captain America: The Winter Soldier Spoilers and What's in Store for the Marvel Cinematic Universe». IGN. 16 Απριλίου 2014. Ανακτήθηκε στις 16 Απριλίου 2014.
60. ↑  Steinbeiser, Andrew. «Elodie Yung Cast As Elektra For Daredevil Season 2». *comicbook.com*. Ανακτήθηκε στις 7 Ιουλίου 2015.
61. 1 2 3  «Behind The Voice Actors - Voice Of Elektra Natchios». Behind The Voice Actors. Ανακτήθηκε στις 21 Νοεμβρίου 2015.
62. ↑  Denick, Thom (2006). *Marvel Ultimate Alliance: Signature Series Guide*. Indianapolis, Indiana: Brady Games. σελίδες 30, 31. ISBN 0-7440-0844-1.
63. ↑
64. ↑  «Marvel Costume Kit 2». Sony. Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 30 Δεκεμβρίου 2012.
65. ↑
66. ↑
67. ↑

Εξωτερικοί σύνδεσμοι
--------------------

* Επίσημη ιστοσελίδα
* Το Σενάριο Daredevil και Ηλέκτρα που βασίζεται στο τεύχος #181 του Daredevil
* Βασική Αρχιτεκτονική στην Ηλέκτρα του Μίλλερ: Περιοδικότητα και Χωρητικότητα στο Γκράφικ Νόβελ Άρθρο σχετικά με το τεύχος *Ηλέκτρα: Εκτελεστής*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Marvel Comics |
| --- |
|  |
| 
* Κέβιν Φάιγκι
* Σταν Λι
 |
|  |
| Χαρακτήρες | 

|  |  |
| --- | --- |
| Ήρωες | 
* Ant-Man
* Black Panther
* Black Widow (Νατάσα Ρομανόβα)
* Blade
* Captain America
* Daredevil
* Doctor Strange
* Hawkeye
* Iron Fist
* Iron Man
* Λουκ Κέιτζ
* Μάιλς Μοράλες
* Wasp
* Wolverine
* Γκρουτ
* Θωρ
* Καθηγητής X
* Λιλάντρα Νεραμάνι
* Μαρία Χιλ
* Νικ Φιούρι
* War Machine
* Σανγκ-Τσι
* Σίλβερ Σέρφερ
* Spider-Man
* Τζιν Γκρέι
* Φιλ Κόλσον
* Hulk
 |
|  |
| Κακοί | 
* Carnage
* Doctor Octopus
* Dr. Doom
* Electro
* Green Goblin
* Iron Monger
* Magneto
* Taskmaster
* Whiplash
* Θάνος
* Κανγκ ο Κατακτητής
 |
|  |
| Ομάδες | 
* Alpha Flight
* Αδελφότητα των Κακών Μεταλλαγμένων
* Fantastic Four
* Inhumans
* X-Men
* Εκδικητές
* Νέοι Εκδικητές
* Φύλακες του Γαλαξία (2008)
 |
|  |
| Άλλοι | 
* Κατάλογος των μελών X-Men
* Black Cat
* Deadpool
* Έμα Φροστ
* Ghost Rider
* Venom
* Yellowjacket
* Γουάντα Μάξιμοφ
* Ηλέκτρα
* Μπάκι Μπαρνς
* Crimson Dynamo
* Spider-Woman
* Χάρι Όσμπορν
* Γκουέν Στέισι
* Punisher
* Λόκι
 |

 |
|  |
| Κόμικς | 
* *Amazing Fantasy*
* *Avengers vs. X-Men*
* *Secret Wars*
* *Spider-Verse*
* *The Amazing Spider-Man* (*The Amazing Spider-Man 129*)
* *The Infinity Gauntlet*
* *Uncanny X-Men* (*Uncanny X-Men 94*)
* *Μυστική Εισβολή*
* *Νέοι Εκδικητές*
 |
|  |
| Σχετικά | 
* Κατάλογος ταινιών που βασίζονται σε κόμικς της Marvel
* Σύμπαν της Marvel
* Α.Σ.Π.Ι.Δ.Α.
* Marvel Entertainment
* Marvel Television
* Marvel Studios
 |
|  |
| 
* Κατηγορία Κατηγορία
 |

 |